Suchinthana/ta-wikipedia huggingface dataset:
ஜெருசலம் பொறியியல் கல்லூரி, சென்னை

ஜெருசலம் பொறியியல் கல்லூரி, சென்னையில் அமைந்துள்ள பொறியியல் கல்லூரி ஆகும். இக்கல்லூரி 1995 ஆம் ஆண்டில் ஜெருசலம் கல்வி அறக்கட்டளையின் கீழ் தொடங்கப்பட்டது. தமிழ்நாட்டில் 20 வருடத்தில் தன்னாட்சி அங்கிகாரம் பெற்ற ஒரே கல்லூரி.

அமைவிடம் 
ஜெருசலம் பொறியியல் கல்லூரி, தமிழ்நாட்டின் தலைநகரகம் சென்னையில் உள்ளது. வேளச்சேரி-தாம்பரம் பிரதான சாலையில், நாராயணபுரம் - பள்ளிக்கரணையில் அமைந்துள்ளது. இது சென்னை மாவட்டத்தின் சோழிங்கநல்லூர்உட்பட்டது. இது சென்னை மத்திய தொடருந்து நிலையத்திலிருந்து 20.9 கி. மீ. தொலைவிலும் வேளச்சேரி ரயில் நிலையத்தில் இருந்து 3 கி.மீ தொலைவிலும் உள்ளது. இந்த கல்லூரி தாம்பரத்திற்கு மிக அருகில் உள்ளது.

துறைகள் 
 உயிர்மருத்துவப் பொறியியல்
 குடிசார் பொறியியல்
 கணிப்பொறியியல்
 மின்னணுப் பொறியிலும், தொடர்பாடலும்
 மின்னியலும் மின்னணுவியலும்
 மின்னணுவியலும் கருவியியலும்
 தகவல் தொழில்நுட்பம்
 வணிக நிர்வாகம் (முதுநிலை)
 கணினிப் பயன்பாடு (முதுநிலை)

வெளியிணைப்புகள் 
 கல்லூரியின் இணையதளம்

மேற்கோள்கள்

சென்னை மாவட்டத்திலுள்ள பொறியியல் கல்லூரிகள்
லாஸ் பால்மாஸ் பெருங்கோவில்

லாஸ் பால்மாஸ் பெருங்கோவில் (சாந்தா அன்னாளின் பெருங்கோவில், Cathedral of Santa Ana (Holy Cathedral-Basilica of Canary or Cathedral of Las Palmas de Gran Canaria) என்பது கனரித் தீவுகளில் அமைந்துள்ள லாஸ் பால்மாஸ் எனும் இடத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். கனரி தீவுகளின் திருச்சபையின் ஆசனப் பெருங்கோவில் இதுவாகும்.

லா லகுனா பெருங்கோவிலை அடிப்படையாகக் கொண்டு சாந்தா குருஸ் த தெனெரிஃபெ மாகாணத்தீவுகள் வரையான ஆளுகைக்குட்பட்ட லா லகுனாவின் சான் கிரிஸ்டோபல் உரோமன் கத்தோலிக்க மறைமாவட்டம் நிறுவப்பட்டபோது கனரி தீவுகளிலிருந்த ஒரே பெருங்கோவிலாக 1819 ஆம் ஆண்டு வரை லாஸ் பால்மாஸ் பெருங்கோவில் இருந்தது.

சான்றுகள்

புத்தக விவரணம்

வெளி இணைப்புகள்

எசுப்பானியப் பேராலயங்கள்
லா லகுவானா பெருங்கோவில்

லா லகுவானா பெருங்கோவில் (Cathedral of San Cristóbal de La Laguna or Catedral de Nuestra Señora de los Remedios அல்லது Santa Iglesia Catedral de San Cristóbal de La Laguna) என்பது எசுப்பானியாவின் டெனரைஃப் எனும் இடத்தில் அமைந்துள்ள ஒரு பெருங்கோவில் ஆகும். இது ஒர் உரோமன் கத்தோலிக்கப் பெருங்கோவில் ஆகும். இதன் கட்டுமானப்பணிகள் 1904 ஆம் ஆண்டில் ஆரம்பித்து 1915 ஆம் ஆண்டு நிறைவுற்றன. கனரித் தீவுகளில் அமைந்துள்ள கோவில்களில் இதுவும் முக்கியமான ஒன்றாகும்.

படத்தொகுப்பு

மேற்கோள்கள்

எசுப்பானியப் பேராலயங்கள்
காந்தப் பிரிப்பு முறை

காந்தப் பிரிப்பு முறை (magnetic seperation) என்பது ஒரு தாதுக் கலவையிலுள்ள காந்த ஏற்புத்திறன் உள்ள பொருளை காந்த சக்தியைப் பயன்படுத்தி தனியே பிரித்தெடுக்கும் ஒரு உலோகவி முறையாகும். இம்முறையை மின்காந்தப் பிரிப்பு முறை என்றும் அழைப்பர். இப்பிரிப்பு உத்தி தாதுக் கலவையிலுள்ள இரும்பை மற்றும் காந்த தன்மையுள்ள தாதுக்களை செறிவூட்டுதலில் மற்றும் பிரித்தெடுத்தலில் பெரிதும் பயன்படுகிறது.

உல்பிரமைட் தாதுவுடன் காசிட்டரைட் அல்லது பிசுமத் கலந்துள்ள சுரங்கங்களில் தாதுக்களைப் பிரித்தெடுக்க காந்தப் பிரிப்பு முறை பயன்படுத்தப்படுகிறது. [ஜான் பிரைஸ் வெதெரில் (1844 – 1906 ) கண்டுபிடித்த இயந்திரமான வெதெரிலின் காந்தப் பிரிப்பான் இத்தாதுச் சுரங்கங்களில் பயன்படுத்தப்பட்டது.

நீற்றுதல் முடிந்த பின்னர் உலர்ந்த உலோகத் தாதுவானது வெதெரிலின் காந்தப்பிரிப்பு இயந்திரத்தில் உள்ள இருசோடி மின்காந்த உருளைகளுக்கு கீழாக நகரும் வார்ப்பட்டையின் மீது விழுமாறு கொட்டப்படுகிறது. மின்காந்த உருளைகள் நகரும் பட்டைக்கு செங்கோணமாக சுழலும் வகையில் அமைக்கப்பட்டுள்ளன. முதல் சோடி மின்காந்த உருளைகள் மென் புலமாகவும் இரண்டாவது சோடி மின் காந்த உருளைகள் வன் புலமாகவும் செயல்படுகின்றன. காந்த மாசுக்கள் காந்த உருளையின் ஈர்ப்பு விசையால் அதன் அருகிலேயே குவியலாக விழுகின்றன. காந்தமற்ற தாது காந்தத்துக்கு சற்று தொலைவில் வேறொரு குவியலாக வந்து விழுகின்றது.

இவ்வியந்திரங்களால் காந்த சக்தியைப் பயன்படுத்தி ஒரு நாளைக்கு 10 டன் அளவுள்ள தாதுக்களை தூய்மைப்படுத்த முடியும். காந்தப் பண்பில்லாத தாதுக்களில் இருந்து காந்தப் பண்புள்ள மாசுக்களைப் பிரித்தெடுக்கப் பயன்படும் முறையே காந்தப்பிரிப்பு முறை என்றழைக்கப்படுகிறது. மேலும், கழிவு இரும்பிலிருந்து காந்தப்பண்புள்ள இரும்புத் துகள்களைப் பிரித்தெடுக்க மின்காந்த தூக்கிகளில் இம்முறை பயன்படுகிறது.

மேற்கோள்கள் 

காந்தவியல்
உலோகவியல்
தொழிற்துறை செயல்முறைகள்
செபாசுட்டியன் முன்சுட்டர்

செபாசுட்டியன் முன்சுட்டர் (Sebastian Münster - 20 சனவரி 1488 – 26 மே 1552),[என்பவர் ஒரு செருமன் நிலப்பட வரைஞரும், அண்டப்பட வரைஞரும், கிறித்தவ எபிரேய அறிஞரும் ஆவார். இவரது ஆக்கமான கொஸ்மோகிரபியா என்பதே செருமன் மொழியில் எழுதப்பட்ட உலகம் குறித்த முதல் விளக்கம் ஆகும்.

வாழ்க்கை
இவர் மெயின்சுக்கு அண்மையில் உள்ள இங்கெலீம் என்னும் இடத்தில், அன்ட்ரியாசு முன்சுட்டர் என்பவருக்கு மகனாகப் பிறந்தார். இவரது தந்தையாரும் பிற முன்னோர்களும் வேளாண்மை செய்பவர்கள். 1505 ஆம் ஆண்டில் இவர் பிரான்சிசுக்கன் சபையில் இணைந்தார். நான்கு ஆண்டுகளின் பின்னர் துறவிமடத்தில் சேர்ந்து ஐந்து ஆண்டுகள் கொன்ராட் பெலிக்கனின் மாணவராக இருந்தார். 1518ல் எபெராட்-கால்சு பல்கலைக்கழகத்தில் இவர் தனது கல்வியை முடித்துக்கொண்டார். சீர்திருத்தத் திருச்சபையின் கட்டுப்பாட்டில் இருந்த பேசல் பல்கலைக் கழகத்தில் பணியொன்றை ஏற்றுக்கொள்வதற்காக முன்சுட்டர் பிரான்சிசுக்கன் சபையில் இருந்து விலகி லூதரன் திருச்சபையில் இணைந்தார்.

குறிப்புகள்

நிலப்படவியலாளர்கள்
பாகல்கோட் மக்களவைத் தொகுதி

பாகல்கோட் மக்களவைத் தொகுதி, கர்நாடகத்தின் 28 மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.

நாடாளுமன்ற உறுப்பினர்கள்
 2004: பர்வதகவுடா சந்தானகவுடா (பாரதிய ஜனதா கட்சி)
 2009: பர்வதகவுடா சந்தானகவுடா (பாரதிய ஜனதா கட்சி)
 2014: பர்வதகவுடா சந்தானகவுடா (பாரதிய ஜனதா கட்சி)

நாடாளுமன்றத் தேர்தல்கள்

மேற்கோள்கள்

பாகல்கோட் மாவட்டம்
பர்வதகவுடா சந்தானகவுடா

பர்வதகவுடா சந்தானகவுடா, கர்நாடக அரசியவாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1951-ஆம் ஆண்டில் ஜூன் முதலாம் நாளில் பிறந்தார். கர்நாடகத்தின் பாகல்கோட்டை மாவட்டத்தின் ஹெப்பள்ளியைச் சொந்த ஊராகக் கொண்டவர். தொடர்ந்து மூன்று முறைகளாக பாகல்கோட் மக்களவைத் தொகுதியில் போட்டியிட்டு வென்று, மக்களவை உறுப்பினராகியுள்ளார்.

பதவிகள்
1988-1994: கர்நாடக மேலவையின் உறுப்பினர் 
2004: பதினான்காவது மக்களவையில் உறுப்பினர் 
2009: பதினைந்தாவது மக்களவையில் உறுப்பினர் 
2014: பதினைந்தாவது மக்களவையில் உறுப்பினர்

சான்றுகள்

வெளி இணைப்புகள் 
 Affidavit furnished by Parvatagouda Gaddigoudar to the Election Commission while contesting the மக்களவை (இந்தியா) elections 
 Member's home page on Parliament of India's Website  

14வது மக்களவை உறுப்பினர்கள்
15வது மக்களவை உறுப்பினர்கள்
16வது மக்களவை உறுப்பினர்கள்
வாழும் நபர்கள்
கர்நாடக அரசியல்வாதிகள்
1951 பிறப்புகள்
பாரதிய ஜனதா கட்சி அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
பாகல்கோட் மாவட்ட நபர்கள்
பிஜாப்பூர் மக்களவைத் தொகுதி

பிஜாப்பூர் (பீஜப்பூர்) மக்களவைத் தொகுதி, கர்நாடகத்தின் 28 மக்களவைத் தொகுதிகளில் ஒன்று.

சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.

நாடாளுமன்ற உறுப்பினர்கள்
 1998: ரமேஷ் சந்தப்பா (பாரதிய ஜனதா கட்சி)
 1999: ரமேஷ் சந்தப்பா (பாரதிய ஜனதா கட்சி)
 2004: ரமேஷ் சந்தப்பா (பாரதிய ஜனதா கட்சி)
 2009: ரமேஷ் சந்தப்பா (பாரதிய ஜனதா கட்சி)
 2014: ரமேஷ் சந்தப்பா (பாரதிய ஜனதா கட்சி)

நாடாளுமன்றத் தேர்தல்கள்

மேற்கோள்கள்

பிஜாப்பூர் மாவட்டம்
ராய்ச்சூர் மக்களவைத் தொகுதி

ராயச்சூரு (ராய்ச்சூர்) மக்களவைத் தொகுதி கர்நாடகத்தின் 28 மக்களவைத் தொகுதிகளில் ஒன்றாகும்.

சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.

நாடாளுமன்ற உறுப்பினர்கள்
 2014: பி. வி. நாயக் (இந்திய தேசிய காங்கிரசு)

நாடாளுமன்றத் தேர்தல்கள்

மேற்கோள்கள்
டரகொனா பெருங்கோவில்

டரகொனா பெருங்கோவில் (ஆங்கிலம்:  Cathedral of Tarragona; எசுப்பானியம் Catedral de Santa María de Tarragona) என்பது எசுப்பானியாவில் அமைந்துள்ள டரகொனா எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இது 1905 அம் ஆண்டில் தேசிய நினைவுச்சின்னமாக பிரகடனம் செய்து வைக்கப்பட்டது. இது ரோமனெஸ்க் மற்றும் கோதிக் கட்டிடக்கலையம்சங்களைக் கொண்டதாகக் காணப்படுகிறது. இதன் கட்டுமானப்பணிகள் 1170 ஆம் ஆண்டில் ஆரம்பித்து 1331 ஆம் ஆண்டில் நிறைவுற்றன.

வெளி இணைப்புகள்

பரந்த தோற்றம்  
திருச்சபையின் அருங்காட்சியகம்   (கத்திலன்)
''

எசுப்பானியப் பேராலயங்கள்
சொலொன்சோ பெருங்கோவில்

சொலொன்சோ பெருங்கோவில் (ஆங்கிலம்: Solsona Cathedral; எசுப்பானியம் Catedral de Solsona) என்பது எசுப்பானியாவில் அமைந்துள்ள சொலொன்சோ எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இது கோதிக், ரோமனெஸ்க், பரோக் ஆகிய கட்டிடக்கலை அம்சங்கள் பொருந்திய பெருங்கோவில் ஆகும். இதன் கட்டுமானப்பணிகள் 1299 ஆம் ஆண்டில் தொடங்கி 1630 ஆம் ஆண்டில் நிறைவுற்றன.

மேற்கோள்கள்

வெளி இணைப்புகள் 

 சொலொன்சோ பெருங்கோவில் (எசுப்பானியம்)

எசுப்பானியப் பேராலயங்கள்
சியுடட் ரீல் பெருங்கோவில்

சியுடட் ரீல் பெருங்கோவில் (ஆங்கிலம்: Ciudad Real Cathedral அல்லது Holy Priory Church Cathedral Basilica of the Military Order of Our Lady Saint Mary of the Prado of Ciudad Real) எசுப்பானியாவின் தன்னாட்சிக் குழுமமான கஸ்டிலோ லா மஞ்சாவில் அமைந்துள்ள சியுடட் ரீல் எனும் இடத்தில் அமைந்துள்ளது. இது ஒரு உரோமன் கத்தோலிக்கப் பெருங்கோவில் ஆகும். இதன் கட்டுமானப்பணிகள் 15 ஆம் நுற்றாண்டில் கோதிக் அம்சத்துடன் ஆரம்பிக்கப்பட்டது. 16 ஆம் நூற்றாண்டில் நடுப்பகுதியில் இதன் கட்டுமானப்பணிகள் நிறைவடைந்தன. இதன் கோபுரம் 19 ஆம் நூற்றாண்டில் கட்டப்பட்டது.

புத்தக விவரணம் 

Sainz Magaña, E., Herrera Maldonado, E. & Almarcha Nuñez-Herrador, E., Ciudad Real y su provincia, Tomo III, Ed. Gever, Sevilla, 1997. .

வெளி இணைப்புகள் 

Santa Iglesia Prioral Basílica Catedral de las Ordenes Militares de Santa María Del Prado . With many photographs.

மேற்கோள்கள்

எசுப்பானியப் பேராலயங்கள்
சியுவென்கா பெருங்கோவில்

சியுவென்கா பெருங்கோவில் (ஆங்கிலம்: Cuenca Cathedral; எசுப்பானியம்Catedral de Santa María y San Julián de Cuenca) என்பது தென் கிழக்கு எசுப்பானியாவின் தன்னாட்சிக் குழுமமான கஸ்டிலோ லா மஞ்சாவில் அமைந்துள்ள சியுவென்கா மாகாணத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இதன் கட்டுமானப்பணிகள் 1196 ஆம் ஆண்டில் ஆரம்பமாகி 1257 ஆம் ஆண்டில் நிறைவுற்றன.

வெளி இணைப்புகள் 
 Photoset பிளிக்கர் தளத்தில் பெருங்கோவிலின் உட்புறத்தோற்றப் படங்கள் ஏழு
 புகைப்படங்கள்

மேற்கோள்கள்

எசுப்பானியப் பேராலயங்கள்
சிகுவென்சா பெருங்கோவில்

சிகுவென்சா பெருங்கோவில் (Cathedral of Sigüenza அல்லது Catedral de Santa María de Sigüenza) எசுப்பானியாவின் குவதலஜராவில் அமைந்துள்ள  சிகுவென்சாவில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இது 1931 ஆம் ஆண்டில் எசுப்பானியப் பாரம்பரியக் கலாச்சாரக் களமாக பிரகடனம் செய்து வைக்கப்பட்டது. இது ரோமனெஸ்க் மற்றும் கோதிக் கட்டிடக்கலை வடிவில் அமைக்கப்பட்டுள்ளது. சிகுவென்சா-குவதலஜரா திருச்சபையின் ஆசனப்பெருங்கோவில் இதுவாகும்.

மேற்கோள்கள்

வெளி இணைப்புகள் 

எசுப்பானியப் பேராலயங்கள்
சஞ்சய் ஜெய்ஸ்வால்

சஞ்சய் ஜெய்ஸ்வால், பீகாரிய அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1965-ஆம் ஆண்டின் நவம்பர் 29-ஆம் நாளில் பிறந்தார். இவர் பட்னாவைச் சேர்ந்தவர். இவர் தொடர்ந்து இருமுறை மேற்கு சம்பாரண் மக்களவைத் தொகுதியில் போட்டியிட்டு வென்றவர்.

பதவிகள்
2009 - பதினைந்தாவது மக்களவையின் உறுப்பினர் 
2014 - பதினாறாவது மக்களவையின் உறுப்பினர்

சான்றுகள்

1965 பிறப்புகள்
15வது மக்களவை உறுப்பினர்கள்
16வது மக்களவை உறுப்பினர்கள்
பீகார் அரசியல்வாதிகள்
வாழும் நபர்கள்
பாரதிய ஜனதா கட்சி அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
சீதாமஃ‌டீ மக்களவைத் தொகுதி

சீதாமஃடீ (சீதாமர்ஹி) மக்களவைத் தொகுதி (Sitamarhi Lok Sabha constituency), இந்திய மக்களவைக்கான தொகுதியாகும். இது பீகாரில் உள்ள 40 தொகுதிகளில் ஒன்றாகும்.

சட்டமன்றத் தொகுதிகள்
இந்த தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன.  தொகுதியின் எண்ணும் அடைப்புக்குறிக்குள் தரப்பட்டுள்ளது.
பத்னாஹா சட்டமன்றத் தொகுதி (24)
பரிஹார் சட்டமன்றத் தொகுதி (25)
சுரசண்டு சட்டமன்றத் தொகுதி (26)
பாஜ்பட்டி சட்டமன்றத் தொகுதி (27)
சீதாமரி சட்டமன்றத் தொகுதி (28)
ரூன்னீசைத்பூர் சட்டமன்றத் தொகுதி (29)

மக்களவை உறுப்பினர்கள்

சான்றுகள்
தாஜ் கன்னிமரா

தாஜ் கன்னிமரா சென்னையில் உள்ள ஐந்து நட்சத்திர ஹோட்டல் ஆகும். இது சென்னையில் உள்ள பாரம்பரிய ஹோட்டல்களில் ஒன்றாகும். தாஜ் குழுமத்தின் ஹோட்டல்களின் வரிசையில் இதுவும் ஒன்று. இது சென்னையின் பழம்பெரும் ஹோட்டல்களில் ஒன்றாகக் கருதப்படுகிறது.

வரலாறு
1854 இல் தாஜ் கன்னிமரா ஹோட்டல் முதன் முதலில் திருவல்லிக்கேணி இரத்தினவேலு முதலியாரால் ‘இம்பிரியல் ஹோட்டல் என்ற பெயரால் கட்டப்பட்டது, 1886 ஆம் ஆண்டு இரு முதலியார் சகோதரர்களுக்கு குத்தகைக்கு விடப்பட்டது, அப்போது ‘அல்பனி’ எனப் பெயர்மாற்றம் செய்யப்பட்டது. 1890 ஆம் ஆண்டு புதியதாக கன்னிமரா என்ற பெயருடன் மீண்டும் நிறுவப்பட்டது. அயர்லாந்து நாட்டின் கன்னிமாரா என்ற மாகாணத்தின் பிரபுவான ராபர்ட் பஃவர்க் சென்னையின் ஆளுநராக 1881 முதல் 1886 வரை இருந்ததற்குப் பின்னர் இவ்வாறு மாற்றப்பட்டது.

1891 ஆம் ஆண்டு ஸ்பென்ஸரினுடைய உரிமையாளரான ‘யூஜின் ஆக்‌ஷாட்’ அண்ணா வட்டத்திற்கு அருகிலுள்ள சிறிய கடையும் இணைந்து ஹோட்டலையும் அதனைச் சுற்றியுள்ள ஒன்பது ஏக்கரையும் சேர்த்து வாங்கி ஷோரூம் ஒன்று உருவாக்கினர். இதனை உலகறியச் செய்யுமாறு ஆசியாவிலேயே மிகப்பெரிய பல்பொருள் அங்காடியாக அவர் உருவாக்கினார். 1930 ஆம் ஆண்டு ஸ்பென்ஸரின் இயக்குனரான ‘ஜேம்ஸ் ஸ்டீவன்’ ஒரு புதுவிதமான தோற்றத்தினை இதற்குக் கொடுக்க ஆரம்பித்தார், இந்த வேலைப்பாடுகள் 1934 ஆம் ஆண்டு தொடங்கி மூன்று ஆண்டுகள் நடைபெற்று 1937 ஆம் ஆண்டு முடிவடைந்தது. 1920 – 1930 ஆம் ஆண்டின் காலகட்டக் கலைநயத்துடன் கட்டப்பட்ட இந்த ஹோட்டல் 1937 ஆம் ஆண்டில் மீண்டும் திறக்கப்பட்டது. ஹோட்டலின் உயரமான கட்டிடமும்  அதனுடன் இணைந்த குளமும் கட்டிடக் கலை நிபுணரான ‘ஜியோஃப்ரி பாவா” ஆல் 1974 இல் கட்டப்பட்டது. 1984 ஆம் ஆண்டு தாஜ் ஹோட்டல்களின் குழுமம் இந்த ஹோட்டலினை வாங்கியது.

2008 ஆம் ஆண்டு எஸ். முத்தையா எழுதிய புத்தகக் குறிப்பில் இதனைப் பற்றி பாரம்பரியச் சிறப்புகளுடன் குறிப்பிடப்பட்டுள்ளது. அந்தப் புத்தகத்தில் பழைய சென்னை நகரம், கட்டிடங்கள் ஆகியவற்றின் அரிய புகைப்படங்களின் தொகுப்பு இடம்பெற்றிருக்கிறது. அத்துடன் 1939 ஆம் ஆண்டு முதல் இருந்த ஹோட்டலின் உட்கட்டமைப்புத் தொகுப்புகளின் புகைப்படங்களும் அதில் இடம்பெற்றிருந்தது. முத்தையாவின் குறிப்பின்படி கன்னிமரா ஹோட்டல் உலகிலுள்ள தலைசிறந்த ஹோட்டல்களில் ஒன்றாகக் குறிப்பிடப்பட்டுள்ளது.

2010 ஆம் ஆண்டு செப்டம்பர் மாதம் ’ஹோட்டல் விவண்டா’ என தாஜ் ஹோட்டல்களின் குழுமத்தினால் பெயர்மாற்றம் செய்யப்பட்டது.

இருப்பிடம்
சென்னையின் பின்னி சாலையில் இந்த ஹோட்டல் அமைந்துள்ளது. கன்னிமரா ஹோட்டல் (விவண்டா) ஸ்பென்ஸர் பிளாஸா எனும் பெரிய அங்காடிக்கும், மவுண்ட் சாலைக்கும் மிகவும் அருகில் அமைந்துள்ளது. அரசு அருங்காட்சியகம், அப்பல்லோ மருத்துவமனை, எம் ஏ சிதம்பரம் விளையாட்டு மைதானம் போன்ற குறிப்பிடக்கூடிய இடங்கள். இவை சுமார் 3 கிலோ மீட்டர் தொலைவில் அமைந்துள்ளன. அமெரிக்கத் தூதரகம் (3 கிலோ மீட்டர்), சாந்தோம் கதீட்ரல் பஸிலிக்கா (7 கிலோ மீட்டர்), கபாலீஸ்வரர் கோவில் (7 கிலோ மீட்டர்) மற்றும் டி நகர் ஷாப்பிங் காம்ப்ளக்ஸ் (6.5 கிலோ மீட்டர்) ஆகியவை முறையே அருகிலுள்ள பிற இடங்கள் ஆகும். அருகிலுள்ள போக்குவரத்து வசதிகள்:

 சென்னை சர்வதேச விமான நிலையம் – சுமார் 19 கிலோ மீட்டர்  
 சென்னை ரயில் நிலையம்  - சுமார் 4 கிலோ மீட்டர்

அறைகள்
மொத்தம் 150 அறைகளையும், 5 சூட் அறைகளையும் கொண்டுள்ளது. குளத்தையும் நகரத்தயும் பார்க்கும் வகையில் அறைகளின் தொகுதிகள் அமைக்கப்பட்டுள்ளன. அறைகளில் எல்சிடி தொலைக்காட்சி, இணைய வசதி மற்றும் பல குறிப்பிடும்படியான வசதிகள் உள்ளன.

சீரமைப்பு
2004 ஆம் ஆண்டு இந்த ஹோட்டலின் 65 அறைகளையும் தாஜ் ஹோட்டல்களின் குழுமம் சீரமைப்பு செய்தது.

குறிப்புகள்

﻿

சென்னை தங்குவிடுதிகள்
அனந்தவர்மன் சோடகங்கன்

கலிங்க நாட்டை ஆண்ட  அனந்தவர்மன் சோட(ழ)கங்கன், கீழைக் கங்கர் அரச மரபை தோற்றுவித்தர் ஆவர். என்ற  மேலை கங்க மன்னனின் புதல்வரும் முதலாம் குலோத்துங்கருக்கு இருமுறை திறை செலுத்த தவறியதைக் காரணமாக எடுத்துக்கொண்டு, குலோத்துங்கர் கலிங்கத்தைக் கைப்பற்ற  கருணாகரரை அனுப்பினார். அனந்தவர்மரை உயிருடன் பிடிக்கவேண்டுமென கருணாகரருக்கு உத்தரவு பிறப்பிக்கப்பட்டது. போரின் நுட்பங்களைக் கற்றுக்கொள்ள விக்ரமச் சோழனும் போருக்கு அனுப்பப்பட்டான். போரில் சோழர் படை பெரும் வெற்றியடைந்தது. இவ்வெற்றியின் நினைவாகக் கலிங்கத்தில் வெற்றித்தூண் அமைக்கப்பட்டது.

அனந்தவர்மன் சோடகங்கன், புரி ஜெகன்நாதர் கோயிலை நிறுவியவர் ஆவார்.

மேற்கோள்கள் 

இந்திய அரசர்கள்
1077 பிறப்புகள்
1150 இறப்புகள்
கீழைக் கங்கர்

கீழைக் கங்கர் என்பவர்கள் கலிங்கத்தை ஆண்ட அரச மரபினர் ஆவர். (தற்கால ஒடிசா முழுவதும், மேற்கு வங்காளம், சத்தீசுகர், ஆந்திரப் பிரதேசத்தின் சில பகுதிகள்) 11 நூற்றாண்டு முதல் 15ஆம் நூற்றாண்டு வரை ஆண்டார்கள் அவர்களின் தலைநகர் கலிங்கநகராகும். இது தற்போது ஆந்திரப்பிரதேசந்தின் சிறீகாகுளம் மாவட்டத்திலுள்ள சிறிமுகலிங்கம் என்னும் ஊர் ஆகும். இவ்வூர் ஆந்திரத்துக்கும் ஒடிசாவுக்கும் உள்ள எல்லைப்பகுதியில் அமைந்துள்ளது. கொனார்க் சூரியன் கோயில் இவர்கள் ஆட்சிகாலத்தில் கட்டப்பட்டதாகும். இது யுனெசுக்கோவின் உலகப் பாரம்பரியக் களம் ஆகும்

தலைக்காட்டைத் தலைநகராகக் கொண்டு கங்கபாடியை ஆண்டுவந்த மேலைக் கங்க அரசமரபிலிருந்து பிரிந்து சென்ற அனந்தவர்மன் சோட(ழ)கங்கன் தொடக்கி  வைத்த மரபே கீழைக் கங்கர் அரச மரபு ஆகும். அனந்தவர்மன் சோட(ழ)கங்கன் இறை பக்திமிக்கவன், கலைகளையும் இலக்கியங்களையும் ஆதரித்தவன். இவனே பூரியிலுள்ள புகழ் பெற்ற சகன்நாதர் கோவிலைக் கட்டியவன்.

கீழை கங்கர்கள் இசுலாமியப் படையெடுப்பைத் தொடர்ந்து சந்தித்து வந்தாலும் தங்களைத் தற்காத்துக் கொண்டார்கள். வணிகத்தின் மூலம் பெற்ற பெரும் செல்வத்தைக் கொண்டு கோவில்கள் கட்டினார்கள். பதினைந்தாம் நூற்றாண்டின் தொடக்கத்தில் நான்காம் பானுதேவா ஆட்சியின் (1414 - 34) போது இம்மரபு முடிவுக்கு வந்தது.

ஆட்சியாளர்கள்

 இந்திரவர்மன்  (496 – 535)
 நான்காம் தேவேந்திரவர்மன்  (893-?)
 வஜ்ஜிரஹஸ்த அனந்தவர்மன்  (1038-?)
 முதலாம் இராஜராஜன் (?-1078)
  அனந்தவர்மன் சோடகங்கன்  	(1078 – 1147)
 இரண்டாம் அனங்க பீம தேவன் (1178–1198)
 இரண்டாம் இராஜராஜன்   (1198–1211)
 மூன்றாம் அனங்கபீமதேவன்   (1211–1238)
 முதலாம் நரசிங்க தேவன் (1238–1264)
 முதலாம் பானு தேவன்  (1264–1279)
 இரண்டாம்  நரசிம்ம தேவன் (1279–1306)
 இரண்டாம் பானு தேவன்  (1306–1328)
 மூன்றாம் நரசிம்ம தேவன்  (1328–1352)
 மூன்றாம் பானு தேவன்  (1352–1378)
 நான்காம் நரசிம்ம தேவன்  (1379–1424)
 நான்காம் பானு தேவன்  (1424–1434)

மேற்கோள்கள்

வெளி இணைப்புகள்
 History of Srikakulam (Kalinga) 
 Coins of the Eastern Gangas

இந்தியப் பேரரசுகள்
இந்துப் பேரரசுகள்
ஆசியாவின் முன்னாள் நாடுகள்
இந்திய அரச மரபுகள்
ஆசியாவின் முன்னாள் முடியாட்சிகள்
ஒடிசாவின் வரலாறு
ஆந்திரப் பிரதேச வரலாறு
பில்லிஸ் வீட்லி

ஃபில்லிஸ் வீட்லி (Phillis Wheatley, 1753–1784),  உலகின் முதல் ஆப்பிரிக்க-அமெரிக்கப் பெண் கவிஞர். இவர் எழுதிய கவிதைகளில் மதம், இயற்கை, அடிமைத்தனம் ஆகியவற்றைப் பற்றியவை பெரும் வரவேற்பைப் பெற்றன.

பிறப்பு 
இவர் 1753ம் ஆண்டு ஆப்ரிக்காவில் செனகலினிலோ காம்பியாவிலோ பிறந்திருப்பார் என யூகிக்கப்படுகின்றது.  ஏழாவது வயதில் வட அமெரிக்காவின் போஸ்டன் நகரில் வசித்த ஜான், சுசன்னா வீட்லி இணையருக்கு அடிமையாக விற்கப்பட்டார். தொடக்கத்தில் வீட்டு வேலைகளைச் செய்யும் சிறுமியாக இருந்தார். பின், தங்களின் குடும்பத்தில் ஒருவராக நினைக்க தொடங்கினர். பின், வீட்லி என்ற குடும்பப் பெயரே சூட்டப்பட்டது. சுசன்னா, பில்லீசுக்கு எழுதப் படிக்கக் கற்றுத் தந்தார்.

கவிதைப் பயணம் 
பில்லீஸ், தனது முதல் கவிதையை 13 வயதில் எழுதினார். 1770ல் ஜார்ஜ் ஒயிட்பீல்டின் மரணத்தைப் பற்றி அவர் எழுதிய கவிதை பாஸ்டன் மக்களால் பெரிதும் பேசப்பட்டது. இவர் 1773ல் எழுதிய ””Poems on Various Subjects, Religious and Moral” என்ற கவிதை நூலுக்கு இங்கிலாந்திலும், அமெரிக்கக் காலனிகளிலும் பெரும் வரவேற்புக் கிடைத்தது. இது மொத்தம் 39 தொகுப்புகளைக் கொண்டது.

அடிமைத்தனத்தில் இருந்து மீட்பு
பில்லீஸ், தன் முதலாளி ஜான் வீட்லியின் மறைவுக்கு பிறகு 1778ல் அடிமைத்தனத்திலிருந்து விடுவிக்கப்பட்டார். மூன்று மாதங்களுக்குப் பிறகு ஜான் பீட்டர்ஸ் என்பவரை மணந்தார். வறுமையின் பிடியில் சிக்கி அவரது இரண்டு குழந்தைகளும் நோய்வாய்ப்பட்டு இறந்தன. அதைத் தொடர்ந்து, கவிதைகளை எழுதிக் கொண்டிருந்தாலும், ஏழ்மையின் காரணமாக அவற்றை வெளியிடமுடியவில்லை. குடும்பம் வறுமையில் வாடியபோது, அவர் கணவரான ஜான் பீட்டர்ஸ், கடனைத் திருப்பிச் செலுத்தாத காரணத்திற்காகக் கைது செய்யப்பட்டார். பில்லீஸ் மகனை வளர்ப்பதற்காக வீட்டு வேலைக்குச் சென்றார்.

இறப்பு 
அடிமையின் கவிதைகள், முதன்முதலில் விடுதலை பெற்ற அமெரிக்க வீதிகளையும், வீடுகளையும் சென்று அடையக்காரணமாக இருந்த வீட்லி உடல் நிலை மோசமாகி 1784ம் ஆண்டு டிசம்பர் மாதம் 5ம் நாள் தன் 31வது வயதில் மறைந்தார். மூன்று மணி நேரம் கழித்து அவருடைய குழந்தையும் இறந்தது. அவர் இறந்த பிறகு கண்டுபிடிக்கப்பட்டு அவரது கவிதைகள் செய்தித்தாளிலும், கையேடுகளாகவும் வெளியிடப்பட்டன.

மேற்கோள்கள்

வெளி இணைப்புகள் 
 http://www.biography.com/people/phillis-wheatley-9528784#synopsis
 http://www.poetryfoundation.org/bio/phillis-wheatley
 http://blackartblog.blackartdepot.com/features/african-american-monuments-statues/phillis-wheatley-monument.html 

1753 பிறப்புகள்
1784 இறப்புகள்
அமெரிக்கப் புரட்சி
அமெரிக்கக் கவிஞர்கள்
தாரிக் அன்வர்

தாரிக் அன்வர் பீகாரிய அரசியல்வாதி ஆவார். இவர் தேசியவாத காங்கிரசு கட்சியின் உறுப்பினர். இவர் 1951-ஆம் ஆண்டின் ஜனவரி பதினாறாம் நாளில் பிறந்தார். பீகாரின் தலைநகரான பட்னாவைச் சேர்ந்தவர். இவர் கடிஹார் மக்களவைத் தொகுதியை மக்களவையில் முன்னிறுத்தினார்.

பதவிகள் 
இவர் கீழ்க்காணும் பதவிகளை வகித்துள்ளார்.
1980-84: ஏழாவது மக்களவையின் உறுப்பினர்
1985-89: எட்டாவது மக்களவையின் உறுப்பினர்
1996-98: பதினொன்றாவது மக்களவையின் உறுப்பினர்
1998-99: பன்னிரண்டாவது மக்களவையின் உறுப்பினர்
2004: மாநிலங்களவையின் உறுப்பினர்
2010: மாநிலங்களவையின் உறுப்பினர்
2014: பதினாறாவது மக்களவையின் உறுப்பினர்
2024: 18வது மக்களவையின் உறுப்பினர்கள்

சான்றுகள் 

வாழும் நபர்கள்
7வது மக்களவை உறுப்பினர்கள்
8வது மக்களவை உறுப்பினர்கள்
11வது மக்களவை உறுப்பினர்கள்
12வது மக்களவை உறுப்பினர்கள்
16வது மக்களவை உறுப்பினர்கள்
1951 பிறப்புகள்
இந்திய முஸ்லிம்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தேசியவாத காங்கிரசு அரசியல்வாதிகள்
18ஆவது மக்களவை உறுப்பினர்கள்
பப்பு யாதவ்

ராஜேஷ் ரஞ்சன் பீகாரிய அரசியல்வாதி. இவர் ராஷ்டிரிய ஜனதா தளம் கட்சியைச் சேர்ந்தவர். இவர் 1967-ஆம் ஆண்டின் டிசம்பர் 24-ஆம் நாளில் பிறந்தார். பீகாரில் உள்ள பூர்ணியாவை சொந்த ஊராகக் கொண்டவர். இவர் மதேபுரா மக்களவைத் தொகுதியில் போட்டியிட்டு வென்று, மக்களவையில் உறுப்பினர் ஆனார்.

இளமை
பப்பு யாதவ் 24 திசம்பர் 1967 அன்று பீகார் மாநிலம் மாதேபுரா மாவட்டத்தில் உள்ள குர்தா கர்வேலி கிராமத்தில் (குமார் காந்த் தொகுதி) ஒரு நில உரிமையாளர் குடும்பத்தில் பிறந்தார். சுபாலில் உள்ள ஆனந்த் பள்ளியில் படித்தார். மாதேபுராவில் உள்ள பி. என். மண்டல் பல்கலைக்கழகத்தில் அரசியல் அறிவியலில் பட்டப்படிப்பு மற்றும் இந்திரா காந்தி திறந்த நிலைப் பல்கலைக்கழகத்தில் பேரிடர் மேலாண்மை மற்றும் மனித உரிமைகள் பிரிவில் பட்டயப்படிப்பினையும் முடித்துள்ளார். ராஜேஷ் ரஞ்சன் என்பது இவரது அதிகாரப்பூர்வ பெயர். ஆனால் பப்பு என்ற செல்லப்பெயர் சிறுவயதில் இவரது தாத்தாவால் வைக்கப்பட்டு கூறப்பட்டது. இவர் ரஞ்சித் ரஞ்சனை மணந்தார். இவர் மாதேபுரா நாடாளுமன்ற உறுப்பினராக இருந்தார். இவரது மகனின் பெயர் சர்தக் ரஞ்சன். இவரது மகன் இருபது-20 துடுப்பாட்ட வீரர் ஆவார்.

பதவிகள்

சான்றுகள்

வாழும் நபர்கள்
1967 பிறப்புகள்
பீகார் அரசியல்வாதிகள்
 பீகார் சட்டமன்ற உறுப்பினர்கள்‎
10வது மக்களவை உறுப்பினர்கள்
11வது மக்களவை உறுப்பினர்கள்
13வது மக்களவை உறுப்பினர்கள்
14வது மக்களவை உறுப்பினர்கள்
16வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
18ஆவது மக்களவை உறுப்பினர்கள்
அழுகல் வளரிப் போசணை

அழுகல் வளரிப் போசணை (Saprotrophic nutrition) என்பது ஒரு வகை இரசாயனப் பிறபோசணிப் போசணையாகும். இதன் போது உயிரற்ற சேதன உணவின் மீது அழுகல் வளரி உயிரினம் சமிபாட்டு நொதியங்களை வெளிச்சுரந்து கலப்புறச் சமிபாடு மூலம் உணவை எளிய போசணைப் பொருட்களாக மாற்றி அப்போசணைப் பொருட்களை அகத்துறிஞ்சிக் கொள்ளும். அனேகமான பூஞ்சைகளும், பல மண் வாழ் பக்டீரியாக்களும் அழுகல் வளரிகளாகும். இவை சூழலியல் முக்கியத்துவம் வாய்ந்த உயிரினங்களாகும். இவை மண்ணில் இறந்த உயிரினங்களினது, விலங்குக் கழிவுகளினதும் உள்ளடக்கங்களை மீண்டும் மண்ணுக்கு வழங்கும் பிரிகையாக்கிகளாக உள்ளன. இவற்றின் செயற்பாட்டால் கனிப்பொருளாக்கம் நடைபெறுகின்றது. இதன் போது இறந்த உடல்கள் மற்றும் கழிவுகளில் உள்ள சேதனப் பகுதி அழுகல் வளரிக்குப் பயன்பட மீதியான கனிப்பொருட்கள் மண்ணுக்கு விடுவிக்கப்படுகின்றன. எனவே தான் புவிக்கோளத்தில் கனிப்பொருள் வட்டங்கள் பூர்த்தியாக்கப்படுகின்றன. அழுகல் வளரிப் போசணையானது  உயிரினம் உணவின் மீது வாழ்வதிலிருந்து விலங்கு முறைப் போசணையிலிருந்து வேறுபடுகின்றது.

மேற்கோள்கள்

ஊட்டச்சத்து
பூஞ்சைகள்
சூழலியல்
ஜனார்த்தன் சிங் சிக்ரிவால்

ஜனர்த்தன் சிங் சிக்ரிவால் பீகாரிய அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1959-ஆம் ஆண்டின் ஜனவரி இரண்டாம் நாளில் பிறந்தார். சாரன் மாவட்டத்தில் உள்ள ஜலால்பூரைச் சேர்ந்தவர். இவர் மகாராஜ்கஞ்சு மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார்.

சான்றுகள்

வாழும் நபர்கள்
16வது மக்களவை உறுப்பினர்கள்
1959 பிறப்புகள்
பீகார் அரசியல்வாதிகள்
பாரதிய ஜனதா கட்சி அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
வலன்சியா பெருங்கோவில்

வலன்சியா பெருங்கோவில் (ஆங்கிலம்: Valencia Cathedral எசுப்பானியம்: Iglesia Catedral-Basílica Metropolitana de la Asunción de Nuestra Señora de Valencia, வலென்சியன்: Església Catedral-Basílica Metropolitana de l'Assumpció de la Nostra Senyora de València) என்பது எசுப்பானியாவில் அமைந்துள்ள ஒரு நகரமான வாலேன்சியாவில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில். 1238 ஆம் ஆண்டில் இப்பெருங்கோயில் திருமுழுக்குச் செய்யப்பட்டது. பள்ளிவாசல் ஒன்றின் மேல் இது கட்டப்பெற்றது. 13 ஆம் 15 ஆம் நூற்றாண்டுக் காலப்பகுதியில் இப்பெருங்கோயில் கட்டப்பட்டது.

வெளி இணைப்புகள்

valansiyaa perungkoovilin uththiyookappuurva iNaiyaththaLam
Comunidad Valenciana. சன்டா மரியா மெட்ரோபோலியன் பசிலிக்கா பெருங்கோவில்  GothicMed.  A virtual museum of mediterranean gothic architecture.
 
 
Tourist Fact-sheet on Valencia Cathedral

மேற்கோள்கள்

எசுப்பானியப் பேராலயங்கள்
ராஜீவ் பிரதாப் ரூடி

ராஜீவ் பிரதாப் ரூடி பீகாரிய அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1962-ஆம் ஆண்டின் மார்ச்சு முப்பதாம் நாளில் பட்னாவில் பிறந்தார்.
இவர் சாரண் மக்களவைத் தொகுதியில் போட்டியிட்டு வென்று, மக்களவை உறுப்பினர் ஆனார்.

ஆரம்பக்கால வாழ்க்கை
ராஜீவ் பிரதாப் ரூடி, விஸ்வநாத் சிங் மற்றும் பிரபா சிங் ஆகியோருக்கு மகனாக மார்ச் 30, 1962 அன்று பீகார் பாட்னாவில் பிறந்தார். இவரது மூதாதையர் கிராமம் அம்னூர். பீகார் மாநிலத்தில் சரணில் உள்ளது.  ரூடி தனது பள்ளி கல்வியை பாட்னாவின் செயின்ட் மைக்கேல் உயர்நிலைப் பள்ளியில் முடித்தார். பின்னர், பிரிவு 10இல் சண்டிகரில் உள்ள டி.ஏ.வி கல்லூரியில் தனது பல்கலைக்கழக முன்படிப்பினையும் பொறியியலில் பட்டப் படிப்பினையும் முடித்தார். ரூடி சென்டிகர், சண்டிகரில் உள்ள அரசு கல்லூரியில் பொருளாதாரத்தில் பி.ஏ (ஹான்ஸ்) பட்டப்படிப்பை முடித்தார். ரூடி பஞ்சாபிலிருந்து சட்டத்தில் பட்டம் பெற்றார். 1985இல் பல்கலைக்கழகம் மற்றும் 1987இல் மகத் பல்கலைக்கழகத்தில் பொருளாதாரத்தில் முதுகலை பட்டம் பெற்றார்.

அரசியல் வாழ்வு 
கல்லூரி காலத்திலேயே அரசியல் ஆர்வம் கொண்ட இவர் பீகார் மாநிலம் தரையா சட்டப் பேரவை தொகுதியில் ஜனதா தளம் கட்சி சார்பில் போட்டியிட்டு வெற்றிபெற்றார். பின்னர் பாஜகவில் இணைந்து பலமுறை நாடாளுமன்ற உறுப்பிராக ஆனார். இவர் வாஜ்பாய் அமைச்சரவையில் விமான போக்குவரத்து இணை அமைச்சராக இருந்தார். இவர் வணிகரீதியிலான வானூர்திகளை உரிமம் பெற்று ஓட்டிய முதல் இந்திய மக்களவை உறுப்பினர் இவர் ஆவார்.

பதவிகள்
1990-95: பீகார் சட்டமன்ற உறுப்பினர்
1996: பதினொன்றாவது மக்களவையின் உறுப்பினர்
1999: பதின்மூன்றாவது மக்களவையின் உறுப்பினர்
2014: பதினாறாவது மக்களவையின் உறுப்பினர்

தனிப்பட்ட வாழ்க்கை
ரூடி 9 மார்ச் 1991இல் 29 வயதில் நீலம் பிரதாப்பை மணந்தார். இவர்களுக்கு இரண்டு மகள்கள் உள்ளனர். மூத்த மகள் அவ்ஷ்ரேயா ரூடி (பிறப்பு 1993) வழக்கறிஞர் மற்றும் ஒரு போலோ வீரர் ஆவார். இவரது இளைய மகள் அதிஷா பிரதாப் சிங் (பிறப்பு 2000). அதிஷா குச்சிபுடி நடனக் கலைஞர் ஆவார்.

மேற்கோள்கள்

வாழும் நபர்கள்
பீகார் அரசியல்வாதிகள்
1962 பிறப்புகள்
11வது மக்களவை உறுப்பினர்கள்
13வது மக்களவை உறுப்பினர்கள்
16வது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
இந்திய அமைச்சர்கள்
18ஆவது மக்களவை உறுப்பினர்கள்
ஒரிகியுலா பெருங்கோவில்

ஒரிகுவெலா பெருங்கோவில் (ஆங்கிலம்: Orihuela Cathedral; எசுப்பானியம்: Catedral de Orihuela) என்பது தெற்கு எசுப்பானியாவின் ஒரிகுவெலா எனும் இடத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். இப்பெருங்கோவில் இதற்கு முன்பிருந்த ஒரு இசுலாமியப் பள்ளிவாசலின் மேலே கட்டப்பட்டது. 1281 ஆம் ஆண்டில் கஸ்டிலே மன்னன் பத்தாம் அல்ஃபோன்சோவின் கட்டளைக்கிணங்க இப்பெருங்கோவில் கட்டப்பட்டது. கோதிக்கு, மறுமலர்ச்சி, பரோக் கட்டிடக்கலை அம்சங்கள் பொருந்தியதாக இப்பெருங்கோவில் காணப்படுகிறது.

மூலங்கள்

வெளி இணைப்புகள் 
ஒரிகியுலா பெருங்கோவிலைப்பற்றி 

எசுப்பானியப் பேராலயங்கள்
போர்க்குழந்தைகள்

போர்க்குழந்தைகள் எனப்படுவது உள்நாட்டில் உள்ள ஆண்/பெண்ணுக்கும், அந்நாட்டில்  நிலை கொண்டிருக்கும் அயல்நாட்டு படை வீரருக்கும் பிறக்கும் குழந்தை (போர் புரியவோ அல்லது  அங்கு பணியில் வந்துள்ள காரணத்தினால்). இக்குழந்தையின் உள்நாட்டுப் உறவு பெரும்பாலும் தாயாகவே இருந்துள்ளனர். இவர்களில் பெரும்பாலானோர், பாலியல் வல்லுறவுக்கு உள்ளாக்கப் பட்டதாலேயே கர்ப்பம் தரிக்கின்றனர். இப்பெண்கள், எல்லா பண்பாடுகளிலும், எதிரி நாட்டு போர்ப்படை வீரரின், குழந்தையைச் சுமப்பதால், குடும்பத்தாலும், உறவுகளினாலும், சுற்றத்தாலும், புறக்கணிக்கப்பட்டுள்ளனர். இரண்டாம் உலகப்போரின் போதும், அதன் பின்னரும், செருமானியப் போர்ப்படையில் இருந்த வீர்ர்களுக்கு அவர்கள் கட்டுப்பாட்டில் இருந்த இடங்களில் அவர்களின் மூலம், பிறந்த குழந்தைகளைப் போர் குழந்தைகள் என அழைத்தனர்.

பாகுபாடு
எதிரி நாட்டு போர்ப்படை வீரரின் , அல்லது எதிர் நாட்டு படையினருடன் இணக்கமாக இருந்தவரின் குழந்தைகளுக்கும், அவர்கள் பெற்றோரின் போர்க்குற்றங்களுக்கும் எவ்வித தொடர்பும் கிடையாது. ஆனால் அக்குழந்தைகளை, அவர்கள் வாழும் சமூகம் எதிரி நாட்டவரின் குழந்தையாகப் பார்ப்பதால், அக்குழந்தைகள் சிறு வயது முதலே சமூகத்தில் பழிச்சொற்களுக்கு ஆளாகின்றனர். தாங்கள் புரியாத குற்றத்திற்காக, அவர்கள் குற்ற உணர்ச்சியாலும், அவமானத்தாலும் உழல்கின்றனர். 

போர் முடிந்தவுடன், அக்குழந்தையும், அத்தாயும் அந்நாட்டு மக்களால் சித்ரவதைக்கு உள்ளாக்கப்பட்டும், நாட்டை விட்டு துரத்தப்பட்டும் உள்ளனர். இது தவிர அக்குழந்தையின் தாய் மொட்டையடிக்கப்படுகிறார், அவருக்கு வேலை மறுக்கப்படுகிறது. அயல்நாட்டு தேவடியாள் என்று பழிக்கப்படுகிறாள். அக்குழந்தை பள்ளிகளிலும், மற்ற பொதுவிடங்களிலும் புறக்கணிக்ப்படுகின்றது.

மேற்கோள்கள்

காணாமல் போனவர்கள்
இரா. தமிழ்ச்செல்வன்

இரா. தமிழ்ச்செல்வன், 2014, 2019, 2024ஆம் ஆண்டுகளில் நடைபெற்ற மகாராட்டிரா சட்டமன்றத் தேர்தல்களில், சியோன் கோலிவாடா தொகுதியிலிருந்து, பாரதிய ஜனதா கட்சி சார்பில் போட்டியிட்டு வென்ற,  மகாராட்டிர சட்டப் பேரவை உறுப்பினர் ஆவார் .

வாழ்க்கைக் குறிப்பு 
புதுக்கோட்டை மாவட்டம் கறம்பக்குடிக்கு அருகே உள்ள பிலாவிடுதி கிராமத்தைச் சேர்ந்தவர். இவர் ராமையா, தங்கம் தம்பதியருக்கு பிறந்த 6 மகன்களின் மூத்தவர். கடந்த 35 ஆண்டுகளாக மகாராட்டிராவின் தலைநகரமான மும்பையில் தனது சகோதரர்களுடன் வசித்து வருகிறார். 2011 முதல் பாஜகவின் நகரப் பொதுச்செயலராகப் பதவி வகித்து வந்தார். ரயில்வே சரக்கு கையாளும் ஒப்பந்ததாரராகத் தொழில் செய்து வரும் இவருக்கு கமலா என்ற மனைவியும், மகாலெட்சுமி, வைஷாலி ஆகிய மகள்களும் உள்ளனர்.

26/11 மும்பை தாக்குதலின் போது கசாப்பும் அவனது கூட்டாளியும் சுட ஆரம்பித்தபோது தமிழ்ச்செல்வன் சத்ரபதி சிவாஜி தொடருந்து நிலையத்தில் சுமார் 36 உயிர்களைக் காப்பாற்றியதில் முக்கிய பங்கு வகித்தார்.

மேற்கோள்கள்

வெளி இணைப்புகள் 
புதுக்கோட்டை மாவட்டத்தில் ஒரு கிராமத்தை தத்தெடுப்பேன்﻿: மும்பை பாஜக எம்எல்ஏ தகவல்

மகாராட்டிர அரசியல்வாதிகள்
வாழும் நபர்கள்
புதுக்கோட்டை மாவட்ட நபர்கள்
அரியானா சட்டமன்றத் தேர்தல், 2014

அரியானா மாநிலத்திற்கான 12வது சட்டமன்றத்தை தேர்ந்தெடுக்க   2014,  அக்டோபர் 15  அன்று தேர்தல்  288 சட்டப்பேரவைத் தொகுதிகளுக்கு நடைபெற்றது. வாக்கு எண்ணிக்கை 2014,  அக்டோபர் 19 அன்று நடைபெற்றது. இதில் பாரதிய ஜனதா கட்சி பெரும்பான்மை இடங்களை கைப்பற்றி ஆட்சியமைத்தது. பாசகவின் மனோகர் லால் கட்டார் புதிய முதல்வராக பதவியேற்றார்.

11வது சட்டமன்றம்
2009ஆம் ஆண்டு நடைபெற்ற 11வது சட்டமன்றத்துக்கு நடைபெற்ற தேர்தலில் வென்ற  பெருபான்மையான இடங்களை வென்ற காங்கிரசு  ஆட்சியில் உள்ளது. முதலமைச்சமைராக காங்கிரசு கட்சியை சேர்ந்த பூபிந்தர் சிங் கூடா உள்ளார்,  

இதன் பதவிக்காலம் 2014, அக்டோபர்  27 அன்று முடிவடைகிறது.

தேர்தல் ஆணைய அறிவிப்பு

அரியானாவில் உள்ள 90 சட்டப்பேரவை தொகுதிகளில் 17  தாழ்த்தப்பட்டோருக்கும் 0 மலைவாழ் மக்களுக்கும் ஒதுக்கப்பட்டுள்ளது. இத்தேர்தலில் அரியானாவில் நிழற்பட அடையாள அட்டை வழங்கப்பட்டுள்ளவர்களின் எண்ணிக்கை 100% ஆகும். இத்தேர்தலுக்காக 16,244 வாக்குச்சாவடிகள் அமைக்கப்பட்டுள்ளன. 

சிர்சாவை மையமாக உடைய தேரா சாச்சா சௌடா தன் ஆதரவை பாசகவுக்கு அனைந்து தொகுதிகளிலும் (90) வழங்கியுள்ளது. முதன்முறையாக பாரதிய ஜனதா கட்சி  தனித்து அனைத்து தொகுதிகளிலும் போட்டியிடுகிறது. முன்பு லோக்தளம் அல்லது அரியானா விகாஸ் கட்சிகளின் தோழமையுடன் போட்டியிட்டது. அரியானா விகாஸ் கட்சி காங்கிரசுடன் இணைந்துவிட்டது. அரியானா ஜாங்கிட் காங்கிரசுடனும் கூட்டணி வைத்திருந்தது.

முன்னாள் முதல்வர் லோக்தளம் கட்சியின் தலைவர் ஓம் பிரகாசு சௌத்தாலா ஆசிரியர்களை வேலைக்கு அமர்த்துவதில் ஊழல் செய்தார் என்று கடந்த ஆண்டு 10 ஆண்டு சிறைதண்டனை பெற்றார். தேர்தலுக்கு முன்பு உடல்நிலை காரணமாக பிணை பெற்று வந்த இவர், பிணை நிபந்தனையை மீறி சட்டமன்ற தேர்தலில் பரப்புரை செய்ததால் டெல்லி உயர் நீதிமன்றம் இவரின் பிணையை தள்ளுபடி செய்து வெள்ளிக்கிழமை ஆணையிட்டது. 
 சனிக்கிழமை சௌத்தாலா திகார் சிறை அதிகாரிகளிடம் தன்னை ஒப்படைத்தார்.  

சிரோன்மணி அகாலிதளத்தின் தலைவர் சுக்பிர் சிங் பாதல் ஞாயிரன்று அரியானா மக்கள் சௌத்தாலா தலைமையில் ஒன்றுபட்டு உள்ளதாகவும் அவர்கள் லோக்தளம்- அகாலிதளம் கூட்டணிக்கு தேர்தலில் பெரும்பான்மை கிடைக்கச்செய்வார்கள் என்றும் கூறினார்

தேர்தல் முடிவு

மேற்கோள்கள்

அரியானா சட்டமன்றம்
அரியானாவில் மாநில சட்டப் பேரவைத் தேர்தல்கள்
சவுத்ரி மகபூப் அலி

சவுத்ரி மகபூப் அலி கைசர் (Choudhary Mehboob Ali Kaiser) ஓர் இந்திய அரசியல்வாதி ஆவார். இவர் பீகார் மாநிலத்தை சார்ந்தவர்.

தொடக்க கால வாழ்க்கை 

இவர் 1958-ஆம் ஆண்டின் மே மாதம் 13ஆம் தேதி பிறந்தார். இவரின் சொந்த ஊர் பீகாரின் தலைநகரான பட்னா ஆகும். இவரது தந்தை பீகார் மாநிலத்தின் முன்னாள் அமைச்சர் சவுத்ரி சலாகுதீன் ஆவார். இவர் அலிகார் முசுலீம் பல்கலைக்கழகத்தில் கல்லூரிப் படிப்பை முடித்தார்.

அரசியல் வாழ்க்கை 
கைசர் தனது அரசியல் வாழ்க்கையை இந்திய தேசிய காங்கிரசில் தொடங்கினார். சிமிர்- பக்தியார்ப்பூர் தொகுதியில் காங்கிரசு சார்பில் போட்டியிட்டு மூன்று முறை வென்றுள்ளார். பின் 2014 ஆம் ஆண்டு காங்கிரசில் தேர்தலில் போட்டியிட வாய்ப்பளிக்கவிலை என்ற காரணத்திற்காக லோக் ஜன்சக்தி கட்சியில் இணைந்தார். 2014 ஆம் ஆண்டு நடந்த நாடாளுமன்றத் தேர்தலில் லோக் ஜன்சக்தி கட்சி சார்பில் ககரியா மக்களவைத் தொகுதியில் போட்டியிட்டு வெற்றி பெற்றார்.

வகித்த பதவிகள் 
இவர் காங்கிரசு கட்சியின் அகில இந்தியச் செயலாளராக (2007 - 2010) இருந்துள்ளார். பின்பு பீகார் மாநில காங்கிரசின் தலைவராகவும் (2010-2013) இருந்தார்.

சான்றுகள் 

வாழும் நபர்கள்
16வது மக்களவை உறுப்பினர்கள்
பீகார் அரசியல்வாதிகள்
1958 பிறப்புகள்
இந்திய முஸ்லிம்கள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
கவுசலேந்திர குமார்

கவுசலேந்திர குமார், பீகாரிய அரசியல்வாதி ஆவார். இவர் ஐக்கிய ஜனதா தளம் கட்சியைச் சேர்ந்தவர். இவர் 1959-ஆம் ஆண்டின் ஜனவரி பதின்மூன்றாம் நாளில் பிறந்தார். இவரது சொந்த ஊரான தானா இஸ்லாம்பூர், பீகாரின் நாலந்தா மாவட்டத்தில் உள்ளது. இவர் நாலந்தா மக்களவைத் தொகுதியில் போட்டியிட்டு வென்று, 2009-ஆம் ஆண்டில் தொடங்கிய பதினைந்தாவது மக்களவையிலும், 2014-ஆம் ஆண்டில் தொடங்கிய பதினாறாவது மக்களவையிலும் உறுப்பினர் ஆனார்.

சான்றுகள் 

1959 பிறப்புகள்
வாழும் நபர்கள்
15வது மக்களவை உறுப்பினர்கள்
16வது மக்களவை உறுப்பினர்கள்
பீகார் அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
கிரிராஜ் சிங்

கிரிராஜ் சிங், பீகாரிய அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1952-ஆம் ஆண்டின் செப்டம்பர் எட்டாம் நாளில் பிறந்தார். இவர் பீகாரின் லக்கிசராய் மாவட்டத்தில் உள்ள பர்ஹியாவை சொந்த ஊராகக் கொண்டவர். இவர் 2014 மற்றும் 2019-ஆம் ஆண்டுகளில்  நவாதா மக்களவைத் தொகுதியில் போட்டியிட்டு வென்று,பதினாறாவது மக்களவை மற்றும் பதினேழாவது மக்களவைக்கு உறுப்பினர் ஆனார். இவர் தற்போது பஞ்சாயத்து ராஜ் அமைச்சகத்தின் மூத்த அமைச்சராக உள்ளார்.

மத்திய அமைச்சரவையில்
இவர் 2014 நரேந்திர மோதியில் முதல் அமைச்சரவையில் சிறு, குறு மற்றும் நடுத்தர தொழில்கள் துறையின் இணை அமைச்சராகவும்,  மற்றும் 2019 நரேந்திர மோதியின் இரண்டாம் அமைச்சரவையிலும் கால்நடை வளர்ப்பு, பால் வளம் மற்றும் மீன் வளர்ப்பு அமைச்சகத்தில் காபினெட் அமைச்சராக உள்ளார்.

பதவிகள் 
2002 - மே 2004: பிகார் மாநில சட்ட மேலவையில் உறுப்பினர்
2008 – 2010: பீகார் அரசில்  அமைச்சர்
2010 – 2013: பீகார் மாநில அரசின் மீன்வளம், விலங்கு வளர்ப்புத் துறை அமைச்சர்
மே, 2014: பதினாறாவது மக்களவை உறுப்பினர் & குறு, சிறு மற்றும் நடுதர தொழில்கள் இணை அமைச்சர்
 மே, 2019: பதினேழாவது மக்களவை உறுப்பினர் & கால்நடை வளர்ப்பு, பால் பண்ணை & மீன் வள அமைச்சகத்தின் இணை அமைச்சர்

சான்றுகள் 

வாழும் நபர்கள்
பீகார் அரசியல்வாதிகள்
16வது மக்களவை உறுப்பினர்கள்
1952 பிறப்புகள்
பாரதிய ஜனதா கட்சி அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
இந்திய அமைச்சர்கள்
17வது மக்களவை உறுப்பினர்கள்
இந்திய அமைச்சரவை உறுப்பினர்கள்
18ஆவது மக்களவை உறுப்பினர்கள்
புரூரவன்

புரூரவன்  (ஆங்கிலம்:Pururavas)  (சமஸ்கிருதம்:पुरूरव) என்பவர் சந்திர குலத்தினை சேர்ந்தவராவார். இவரைப் பற்றி இந்து சமய இதிகாசமான மகாபாரதத்திலில் குறிப்பிடப்பட்டுள்ளது. இவர் புதன் மற்றும் - இலா தம்பதியினரின் மகனாகவும் , கேசி எனும் அரக்கனுடன் போரிட்டு ஊர்வசியை மீட்டவராகவும் அறியப்படுகிறார். ஊர்வசியுடன் இல்லறம் நடத்தி ஆயு என்ற மகனைப் பெற்றார். அதன் பின்பு ஊர்வசி மீண்டும் இந்திர லோகம் சென்றதால் துறவியாக வாழ்ந்து மறைந்தார்.

பிறப்பு
பிரகஸ்பதியின் மனைவி தாரை, சந்திரனைக் கூடி, புதன் என்னும் மகனைப் பெற்றாள். வைவஸ்தமனுவின் மகன் இளன் வேட்டையாடிக்கொண்டு சென்றபோது ஒரு காட்டை அடைந்தான். அந்தக் காட்டில் யார் வந்தாலும் பெண்ணாக மாறும்படி ஒரு சாபம் இருந்தது. அதன்படி இளன், இலா எனும் பெண் உருவமடைந்தான். பின்னர் புத தேவன், இலாவை மணந்தான். இவர்களுக்குப் பிறந்த குழந்தையே புரூரவன் ஆவார்.

ஊர்வசியும் புரூரவனும்
தேவ மகளிர் ஊர்வசியைக்  கேசி என்ற அரக்கன் கவர்ந்துசென்றான்.  புரூரவன், கேசியிடமிருந்து ஊர்வசியை மீட்டுத் தேவேந்திரனிடம் ஒப்படைத்தான். தேவேந்திரன் மகிழ்ந்து ஊர்வசியைப் புரூரவனுக்கே தந்து விட்டான். இவர்களுக்குப் பிறந்த மகன் ஆயு. புரூருவனின் வழித்தோன்றல்களே சந்திர குலத்தவர்கள் ஆயுவின் மகன் நகுசன். நகுசனின் மகன் யயாதி.

ஒரு நாள் மன்னன் பூரூரவசை, ஊர்வசி பிரிந்து சென்றதால் மனம் கலங்கிப் போனான்.
பின்னர், சோகம் குறைந்தவுடன் மனதில் வைராக்கியம் ஏற்பட்டது. மாபெரும் மன்னனாக இருந்த நான் ஒரு பெண்ணின் வலையில் வீழ்ந்து அவள் கைப்பாவை ஆகினேன். ஊர்வசி என்னிடம் வேத வாக்கியங்கள் மேற்கோள்களாக கூறியும், அவள் நற்போதனைகள் என் மனதில் பதியவில்லை. பாம்பை கயிற்றாக எண்ணியது எனது குற்றம் தானே. விவேகியாக இருப்பவர்கள், தீயவர் சேர்க்கையை விட்டுவிடவேண்டும். சாதுக்களை அண்டி, சேவை செய்து கொண்டு இருப்பவனுக்கு கர்மத்தளை என்ற அக்ஞான இருள் நீங்கி விடுகிறது. துயரக்கடலில் மூழ்கித் தத்தளிப்பவர்களுக்கு பிரம்மத்தை அறிந்த சித்தர்களான ஞானிகள், உறுதியான படகு போன்றவர்கள்.

ஆத்ம ஞானம் ஏற்பட்டவுடன் மன்னர் புரூரவஸ் என்ற இளநந்தன்  உலகத்திடம் பற்று நீங்கிற்று. அவனுடைய பந்த-பாசங்கள் எல்லாம் அழிந்தன. அவர் ஆத்ம ஞானியாக பற்று-பாசமில்லாமல் மண்ணுலகில் சுற்றித் திரிந்தார்.

இதனையும் காண்க
 புரூரவ சரிதை
 இலா

சான்றாவணம்
A Dictionary of Hindu Mythology & Religion by John Dowson

மேற்கோள்கள்

இந்து தொன்மவியல் மாந்தர்
மாநிலப் பல்கலைக்கழகம், கொல்கத்தா

மாநிலப் பல்கலைக்கழகம், கல்கத்தா என்பது மேற்கு வங்காளத் தலைநகரான கல்கத்தாவில் உள்ள அரசு பல்கலைக்கழகம் ஆகும். இதை முன்னர் இந்துக் கல்லூரி எனவும், பிரசிடென்சி கல்லூரி எனவும் அழைத்தனர்.

பாடப் பிரிவுகள்
 அரசறிவியல்
 ஆங்கிலவியல்
 இந்தி
 இயற்பியல்
 உடலியங்கியல்
 உயிரித் தொழில்நுட்பம்
 கணிதம்
 சட்டம் 
 சமூகவியல்
 தாவரவியல்
 நிலவியல்
 புவியியல்
 புள்ளியியல்
 பொருளியல்
 மூலக்கூற்று உயிரியல் & மரபியல்
 மெய்யியல்
 வங்காள மொழி
 வரலாறு
 விலங்கியல்
 வேதியியல் & உயிர்வேதியியல்

வளாகம்

பிற வசதிகள்

முன்னாள் மாணவர்கள்
 இராசேந்திர பிரசாத், இந்தியக் குடியரசுத் தலைவர் (1950-1962)
 விவேகானந்தர், இராமகிருஷ்ண மடத்தின் நிறுவனர்
 புத்ததேவ் பட்டாசார்யா, மேற்கு வங்காளத்தின் முதல்வர் (2001–11)
 சுபாஷ் சந்திர போஸ், இந்தியட தேசிய காங்கிரசின் தலைவராக இருந்து, பின்னர் பார்வர்டு பிளாக் கட்சியை நிறுவியவர்
 சோம்நாத் சட்டர்ஜி, இந்திய மக்களவையின் சபாநாயகர் (2004–2009)
 சித்தரஞ்சன் தாஸ், சுயாட்சிக் கட்சியை நிறுவியவர்
 ஏ. கே. பசுலுல் ஹக், அன்றைய வங்காளத்தின் பிரதமர் (1939–1943)
 விஷ்ணுராம் மேதி, அசாம் மாநில முதல்வர் (1950–57)
 இரேந்திரநாத் முகர்சி, இந்திய மக்களவை உறுப்பினர் (1952–77)
 சியாமா பிரசாத் முகர்ஜி, பாரதீய ஜனசங்கத்தை நிறுவியவர் (1946–50)
 சத்யேந்திர பிரசன்னோ சின்ஹா, பீகாருக்கும் ஒரிசாவுக்குமான முதல் இந்திய ஆளுநர் (1920–1921)
 அல்தமஸ் கபீர், இந்திய உச்ச நீதிமன்றத்தின் முதன்மை நீதிபதி
 ஜகதீஷ் சந்திர போஸ், கம்பியில்லாத் தொடர்பையும், கிரெஸ்கோகிராப்பையும் கண்டுபிடித்தவர்
 சத்தியேந்திர நாத் போசு,  போஸ் - ஐன்ஸ்டைன் செறிபொருளை கண்டுபிடித்தவர்
 சிவாஜி ராய், அணுக்கரு இயற்பியலுக்கான சாஃகா நிறுவனம், India
 மேகநாத சாஃகா, சாகா அயனியாக்க சமன்பாட்டை கண்டறிந்தவர்
 பிரசந்தா சந்திரா மகாலனோபிசு, இந்திய புள்ளியியல் கழகத்தின் நிறுவனத் தலைவர்
 அமர்த்தியா சென், பொருளாதாரத்துக்கான நோபெல் பரிசு பெற்றவர் (1998)
 பங்கிம் சந்திர சட்டர்ஜி, கவிஞர்
 பபேந்திர நாத் சய்கியா, கதை எழுத்தாளர்
 அசோக் குமார், தாதாசாகேப் பால்கே விருது பெற்றவர் (1988)
சத்யஜித் ராய், திரைப்பட இயக்குநர், வாழ்நாள் சாதனையாளருக்கான ஆஸ்கர் விருது பெற்றவர் (1992)

சான்றுகள்

வெளி இணைப்புகள்

 அதிகாரப்பூர்வ இணையத்தளம்

கொல்கத்தா
இந்திய பல்கலைக்கழகங்கள்
மேற்கு வங்காளத்தில் கல்வி
சி. வி. சந்திரசேகர்

சி. வி. சந்திரசேகர் (C. V. Chandrasekhar, 22 மே 1935 – 19 சூன் 2024) பரதக் கலைஞர், ஆசிரியர், இசையமைப்பாளர், நடன அமைப்பாளர், கல்வியாளர் எனப் பன்முகத் தன்மையுள்ளவர். சிம்லாவில் பிறந்தாலும் பூர்வீகம் தமிழகமே. தமிழகக் கலையான பரதத்தை கற்றுத் தேர்ந்தவர் இவர். 24 நாடுகளில் நாட்டிய நிகழ்ச்சி நடத்தியுள்ளார்.

கல்வி
புதுதில்லி எம்.இ.ஏ. உயர்நிலைப்பள்ளியிலும், சென்னை பெசன்ட் தியாசாபிகல் உயர்நிலைப்பள்ளியிலும் பள்ளிப்படிப்பு படித்தார். விவேகானந்தா கல்லூரியில் பி.எஸ்.சி. பட்டமும், காசி இந்து பல்கலைக் கழகத்தில் முதுகலைப் பட்டமும், கலாசேத்ரா கல்லூரியில் பரதநாட்டியத்தில் முதுநிலைப் பட்டயமும் பெற்றார்.

விருதுகள்
இந்திய அரசின் சங்கீத நாடக அகாதெமி விருது
குஜராத் அரசின் சங்கீத நாடக அகாதெமி விருது
உத்திரப்பிரதேச அரசின் சங்கீத நாடக அகாதெமி விருது
பரோடா திரிவேணி கலைக்கூட விருது
இந்திய அரசின் பத்ம பூசண் விருது -2011

இறப்பு
பேராசிரியர் சி. வி. சந்திரசேகர் 2024 சூன் 19 அன்று சென்னையில் உள்ள அவரது இல்லத்தில் தனது 89-ஆவது அகவையில் இறந்தார்.

மேற்கோள்கள்

வெளி இணைப்புகள் 
 Nrityashree, website 

2024 இறப்புகள்
பரதநாட்டியக் கலைஞர்கள்
1935 பிறப்புகள்
இந்திய இசை அமைப்பாளர்கள்
சங்கீத நாடக அகாதமி விருது பெற்றவர்கள்
பத்ம பூசண் விருது பெற்றவர்கள்
கலாசேத்திரா மாணவர்கள்
மகாராட்டிர சட்டமன்றம்

மகாராட்டிரத்தின் சட்டமன்றம், மகாராட்டிர மாநிலத்தை நிர்வகிக்கும் அரசு அமைப்பாகும். இரு அவைகளைக் கொண்ட மகாராட்டிர அரசின் கீழவை இது. 2009-ஆம் ஆண்டின்படி, பன்னிரண்டு முறை சட்டமன்றத் தேர்தல்கள் நடைபெற்றுள்ளன.

சட்டமன்றத் தொகுதிகள்
மகாராஷ்டிரத்தை 288 தொகுதிகளாகப் பிரித்துள்ளனர். ஒவ்வொரு தொகுதியையும் மக்களால் தேர்ந்தெடுக்கப்பட்ட உறுப்பினர்கள் முன்னிறுத்துவர். கூடுதலாக ஒருவர் நியமிக்கப்படுவார்.

சான்றுகள்

மகாராட்டிர அரசு
ஷஃகாதா சட்டமன்றத் தொகுதி

சகாதா சட்டமன்றத் தொகுதி, (Shahada Assembly constituency) மகாராஷ்டிர சட்டமன்றத்திற்கான தொகுதியாகும். இந்த தொகுதியின் எண் 2 ஆகும். இது நந்துர்பார் மாவட்டத்தில் உள்ள 4 தொகுதிகளில் ஒன்று. இத்தொகுதி பாராளுமன்றத்திற்கு நந்துர்பார் மக்களவைத் தொகுதியில் உள்ளது. இது பிற்படுத்தப்பட்டோருக்கு ஒதுக்கப்பட்டுள்ளது.

தொகுதிக்கு உட்பட்ட பகுதிகள் 
இத்தொகுதியில் தளோதா வட்டமும், ஷஃகாதா வட்டத்தின் மாசாவத், பிரம்மன்புரி, அசலோத், ஷஃகாதா, ஷஃகாதா நகராட்சி ஆகிய ஊர்களும் சேர்க்கப்பட்டுள்ளன.

சட்டமன்ற உறுப்பினர்

சான்றுகள் 

மகாராட்டிர சட்டமன்றத் தொகுதிகள்
நந்துர்பார் சட்டமன்றத் தொகுதி

நந்துர்பார் சட்டமன்றத் தொகுதி, மகாராஷ்டிர சட்டமன்றத்திற்கான தொகுதியாகும். இந்த தொகுதியின் எண் 3 ஆகும். இது நந்துர்பார் மாவட்டத்தில் உள்ள 4 தொகுதிகளில் ஒன்று. இத்தொகுதி பாராளுமன்றத்திற்கான நந்துர்பார் மக்களவைத் தொகுதியில் உள்ளது. இது பிற்படுத்தப்பட்டோருக்கு ஒதுக்கப்பட்டுள்ளது.

தொகுதிக்கு உட்பட்ட பகுதிகள் 
இத்தொகுதியில் ஷஃகாதா வட்டத்தின் கல்சாடி, பிரகாஷா, சாரங்ககேடா, வடாலி ஆகிய ஊர்களும், நந்துர்பார் வட்டத்தின் கோரீட், கண்டாமளி, ரனாளே, நந்துர்பார், நந்துர்பார் நகராட்சி ஆகியவையும் சேர்க்கப்பட்டுள்ளன.

சட்டமன்ற உறுப்பினர்

மேற்கோள்கள் 

மகாராட்டிர சட்டமன்றத் தொகுதிகள்
துளே நகரம் சட்டமன்றத் தொகுதி

துளே நகரம் சட்டமன்றத் தொகுதி, (Dhule City Assembly constituency) மகாராஷ்டிர சட்டமன்றத்திற்கான தொகுதியாகும். இந்த தொகுதியின் எண் 7 ஆகும். இது துளே மாவட்டத்தில் உள்ள 5 தொகுதிகளில் ஒன்று. இத்தொகுதி பாராளுமன்றத்திற்கு துளே மக்களவைத் தொகுதியில் உள்ளது. இது பிற்படுத்தப்பட்டோருக்கு ஒதுக்கப்பட்டுள்ளது.

தொகுதிக்கு உட்பட்ட பகுதிகள் 
இத்தொகுதியில் துளே நகராட்சி சேர்க்கப்பட்டுள்ளது.

சட்டமன்ற உறுப்பினர்

சான்றுகள் 

மகாராட்டிர சட்டமன்றத் தொகுதிகள்
சிந்துகேடா சட்டமன்றத் தொகுதி

சிந்துகேடா சட்டமன்றத் தொகுதி, (Sindkheda Assembly constituency) மகாராஷ்டிர சட்டமன்றத்திற்கான தொகுதியாகும். இந்த தொகுதியின் எண் 8 ஆகும். இது துளே மாவட்டத்தில் உள்ள 5 தொகுதிகளில் ஒன்று. இத்தொகுதி பாராளுமன்றத்திற்கு துளே மக்களவைத் தொகுதியில் உள்ளது. இது பிற்படுத்தப்பட்டோருக்கு ஒதுக்கப்பட்டுள்ளது.

தொகுதிக்கு உட்பட்ட பகுதிகள் 
இத்தொகுதியில் சிந்துகேடா வட்டமும், சாக்ரி வட்டத்தில் உள்ள தூசனே ஆகிய ஊர்களும் சேர்க்கப்பட்டுள்ளன.

சட்டமன்ற உறுப்பினர்

சான்றுகள் 

மகாராட்டிர சட்டமன்றத் தொகுதிகள்
துளே மாவட்டம்
ஜி. கே. சுந்தரம்

ஜி. கே. சுந்தரம் (G.K. Sundaram, 1914–2009) கோவையைச் சேர்ந்த தொழிலதிபர் ஆவார். 1930 இல் 
இராஜாஜி தலைமையிலான  வேதாரண்யம் உப்புச் சத்தியாகிரகப் போராட்டத்தில் கலந்து கொண்டதால், தனது 16 ஆம் வயதில் ஓராண்டு சிறைத் தண்டனை பெற்றவர்.

வாழ்க்கையும் கல்வியும் 
கோவை பாப்பநாயக்கன் பாளையத்தில் பிறந்தவர். பெற்றோர் ஜி. குப்புசாமி நயுடு, லட்சுமி அம்மாள்.  கோவையில் உள்ள சர்வஜன மேல்நிலைப் பள்ளியிலும், யூனியன் உயர்நிலைப் பள்ளியிலும் பள்ளிப்படிப்பைப் பயின்றார். சென்னை மாநிலக் கல்லூரியில் இண்டர் மீடியேட் வகுப்பு பயின்றார். இங்கிலாந்தின் போல்டனில் உள்ள காலேஜ் ஆப் டெக்னாலஜியில் நூற்பு பொறியியல் படித்தார். இந்தியாவின் தானுந்து விளையாட்டுகளில் நீங்கா இடம் பெற்றவரான சுந்தரம் கரிவரதன் இவரது மகனாவார்.

விருதுகள் 
 கம்பன் புகழ் விருது, 2001 வழங்கியது: கொழும்பு கம்பன் கழகம், இலங்கை

வகித்த பதவிகள் 
 லட்சுமி ஆலைகள், தலைவர் மற்றும் நிர்வாக இயக்குநர்
  சுதந்திரா கட்சியின்  மாநிலங்களவை உறுப்பினர் (1968–1974)
 தென்னிந்தியப் பஞ்சாலைகள் சங்கத் தலைவர் (SIMA)  (1967 - 1969) 
 பாரதிய வித்தியா பவன், கோவை மண்டலத் தலைவர். (20 ஆண்டுகள்)
 தென்னிந்திய ஜவுளி ஆராய்ச்சிக் கழகத் தலைவர் (10 ஆண்டுகள்)

மறைவு 
ஜி. கே. சுந்தரம் தமது 95வது அகவையில் உடல்நலக் குறைவால் 18  மே 2009ல்  மறைந்தார்.

மேற்கோள்கள் 

தமிழகத் தொழிலதிபர்கள்
1914 பிறப்புகள்
2009 இறப்புகள்
கோவை மக்கள்
தமிழ்நாட்டு இந்திய விடுதலைப் போராட்ட வீரர்கள்‎
தமிழ்நாட்டைச் சேர்ந்த மாநிலங்களவை உறுப்பினர்கள்
நித்தியானந்த ராய்

நித்தியானந்த ராய், பீகாரிய அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1966-ஆம் ஆண்டின் ஜனவரி முதலாம் நாளில் பிறந்தார். இவரது சொந்தர் ஊரான ஜடுவா, பீகாரின் வைசாலி மாவட்டத்தில் உள்ளது. இவர் உஜியார்பூர் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

சான்றுகள்

வாழும் நபர்கள்
பீகார் அரசியல்வாதிகள்
1966 பிறப்புகள்
16வது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
சுகவுலி சட்டமன்றத் தொகுதி

சுகவுலி சட்டமன்றத் தொகுதி (Sugauli Assembly constituency), பீகாரின் சட்டமன்றத்திற்கான 243 தொகுதிகளில் ஒன்று.  இது மேற்கு சம்பாரண் மக்களவைத் தொகுதிக்கு உட்பட்டது.

தொகுதிக்கு உட்பட்ட பகுதிகள்
இந்த தொகுதியில் கிழக்கு சம்பாரண் மாவட்டத்தில் உள்ள சுகவுலி, ராம்கட்(ராம்கர்ஹ்வா) ஆகிய வளர்ச்சி மண்டலங்கள் சேர்க்கப்பட்டுள்ளன.

சட்டமன்ற உறுப்பினர்

சான்றுகள்

பீகாரின் சட்டமன்றத் தொகுதிகள்
ஆயிதா ஹாஜி அலீ

அய்தா ஹத்ஸியாளிக் (Aida Hadžialić பிறப்பு:ஜனவரி21 1987)  சுவீடன் அரசியல்வாதி. அக்டோபர் 3, 2014 முதல்  சுவீடனின் கல்வி மற்றும் ஆராய்ச்சி  அமைச்சகத்தில் கல்லூரிப் படிப்பும் வயதுவந்தவர்களுக்கான கல்வியும் அமைச்சராக கடமையாற்றுகிறார். இவரே  சுவீடனின் முதலாவது முஸ்லிம் அமைச்சராவார்.

பொறுப்புகளும் பணிகளும்
2014- கல்லூரிப் படிப்பும் வயதுவந்தவர்களுக்கான கல்வியும் அமைச்சர்
2012-2014-ஹல்ம்ச்தாத்  நகரின் அறிவியல் பூங்காவின் குழு உறுப்பினர் 
2010-2014-ஹல்ம்ச்தாத்  நகரின் விமான நிலைய குழு உறுப்பினர்

மேற்கோள்கள்

வெளி இணைப்புகள் 
  சுவீடிய அரசாங்க அலுவலகம் 

சுவீடன் அரசியல்வாதிகள்
1987 பிறப்புகள்
வாழும் நபர்கள்
சிரையா சட்டமன்றத் தொகுதி

சிரையா சட்டமன்றத் தொகுதி (Chiraia Assembly constituency) பீகாரின் சட்டமன்றத்திற்கான 243 தொகுதிகளில் ஒன்று.  இது சிவஹர் மக்களவைத் தொகுதிக்கு உட்பட்டது.

தொகுதிக்கு உட்பட்ட பகுதிகள் 
இந்த தொகுதியில் கிழக்கு சம்பாரண் மாவட்டத்தில் உள்ள சிரையா, பதாஹி ஆகிய வளர்ச்சி மண்டலங்கள் சேர்க்கப்பட்டுள்ளன.

சட்டமன்ற உறுப்பினர்

மேற்கோள்கள் 

பீகாரின் சட்டமன்றத் தொகுதிகள்
செல்மா லோவிசா லேகர்லாவ்

செல்மா லோவிசா லேகர்லாவ் (நவம்பர் 20, 1858 – மார்ச் 16, 1940) சுவிடனைச் சேர்ந்த ஆசிரியர். இவர் இலக்கியத்திற்கான நோபல் பரிசு பெற்ற உலகின் முதல் பெண்மணி. இவரின் சிறந்த படைப்பான நீலின் அற்புத சாகசங்கள் (The Wonderful Adventures of Nils) என்ற புத்தகம் குழந்தைகளுக்கிடையே பெரும் வரவேற்பை பெற்றது.

பிறப்பு
1858ம் ஆண்டு நவம்பர் மாதம்  20ம் நாள் சுவீடன் உள்ள வார்ம்லாண்ட் நகரில் எரிக் லூயிசே தம்பதிக்கு ஐந்தவது குழந்தையாக பிறந்தார். இவர் பிறக்கும் போதே இடுப்பில் காயத்துடன் பிறந்தார். சிறுவயதில் இரு கால்களின் இயக்கமும் பாதிக்கப்பட்டு பின்னர் சரியானது சிறு வயதிலிருந்தே புத்தகம் படிப்பதில் மிகுந்த ஆர்வம் கொண்டார். 1884ல் அவர் தந்தை நோய்வாய்ப்பட்டு அவர்கள் வீடு விற்கப்பட்டதைத் தொடர்ந்து குடும்பம் வறுமையில் வாழ்ந்தது.

வாழ்க்கை

செல்மா 1882 முதல் 1885 வரை ஸ்டாக்ஹோமிலுள்ள ஆசிரியர் கல்லூரியில் பட்டம் பெற்றார் .  பின், 1885ல் லாண்ட்ஸ்குரோனாவில் பெண்கள் பள்ளியில் ஆசிரியையாகச் சேர்ந்தர். அதிகக் கல்வியறிவு இல்லாத போதும் சிறுவயதில் அவர் படித்த கதைப் புத்தகங்கள் அவருக்கு கைகொடுத்தது. அப்பள்ளியில் சிறந்த கதை சொல்லும் ஆசிரியையாக திகழ்ந்தார்.

இலக்கிய பயணம்

அவர் தன் முதல் நாவலைப் பள்ளியில் பணியாற்றிய போது எழுதத் தொடங்கினர். அதனை வெளியிட பிரெட்ரிகா லிம்நெல் என்ற பதிப்பாளர்  உதவினார். அதை தொடர்ந்து அவர் எழுதிய முதல் நாவலான 'கோஸ்டா பெர்லிங்க்ஸ் சாகா' இலக்கிய வட்டாரத்தில் மிகவும் பேசப்பட்டது. 1895ல் ஆசிரியைப் பணியை துறந்து எழுத்துப்பணிக்குத் தன்னை அர்ப்பணித்துக் கொண்டார். இத்தாலி நாட்டுக்குச்  சென்றவர் அங்கு கிறித்துவர்களுக்கும், சமுக அமைப்பாளர்களுக்கும் இடையே இருந்த பிராச்சனைகளை மையமாக கொண்டு 'கிருத்துவ எதிர்ப்பாளரின் அதிசியங்கள்' என்ற புத்தகத்தை எழுதினார். 1897ல் பாலென் நகருக்குச் சென்றவர் அங்கு  வால்போர்க் ஒலேன்டர் என்பவரைச் சந்தித்தார். பெண்களின் முன்னேற்றத்திற்காக உழைத்த அவரைத் தன் உதவியாளராக வைத்துக் கொண்டார்.

விருதுகள் மற்றும் நினைவு 
 904ம் ஆண்டு [சுவீடன்] இலக்கிய கழகத்தின் தங்கப் பதக்கம் பெற்றார்.
 1907ல் உப்சலா பல்கலைக்கழகம் டாக்டர் பட்டம்.
 1909ம் ஆண்டு இலக்கியத்திற்கான நோபல் பரிசு பெற்றார்.
 சுவிடன் இலக்கிய கழகத்தில் உறுப்பினரானார்.

இறப்பு
1904ம் ஆண்டு மார்ச் மாதம் 16ம் நாள் மரணமடைந்தார். அவர் வாழ்ந்த வார்ம்லாண்ட் இல்லம், இன்று அவருடைய நினைவிடமாக உள்ளது.

உசாத்துணை

புகழ்பெற்ற பெண்கள்
1858 பிறப்புகள்
1940 இறப்புகள்
நோபல் இலக்கியப் பரிசு பெற்றவர்கள்
நோபல் பரிசு பெற்ற பெண்கள்